અમદાવાદ-બરોડા એક્સપ્રેસ હાઇવે ઉપર મોડી રાતે થયેલા ગમખ્વાર અકસ્માતમાં ડ્રાઇવરનું ઘટનાસ્થળે જ મોત થયુ હતું જ્યારે 8 ઇજાગ્રસ્તોને હોસ્પિટલમાં ખસેડવામાં આવ્યા હતા. સુરતથી કડી તરફ જઈ રહેલી બસ જ્યારે ખેડાથી પાંચ કિલોમીટર દૂર હતી ત્યારે ડ્રાઇવરે દ્વારા બસ ઉપરનો કાબૂ ગુમાવી દેતાં બસ સીધી ટ્રક સાથે ભટકાઇ હતી. જેમાં ડ્રાઇવરનું બસ અને ટ્રક વચ્ચે ફસાઇ જવાના કારણે મોત નિપજ્યું હતું.